तीन लघुवित्तको आइपिओ साधारण शेयर आउदै – आइसिटी खबर:सूचना सञ्चार तथा प्रविधि खबर ICT Khabar.com : No.1 Tech INFO ICT News Site
Home / आइसिटी मार्केट / तीन लघुवित्तको आइपिओ साधारण शेयर आउदै
तीन लघुवित्तको आइपिओ साधारण शेयर आउदै
ICT Khabar/आइसिटी खबर July 24, 2016	आइसिटी मार्केट, बिजनेस प्रोफाइल, शेयर मार्केट/बैकिङ खबर Leave a comment 1,109 Views
विश्वभर चीनको निःशुल्क वाईफाई सेवा
नेपाल धितोपत्र बोर्डले गत साता मात्र २ लघुवित्त कम्पनीहरुलाई साधारण शेयर निष्काशन गर्न अनुमती दिएको छ । यस अघि गत जेठ अन्तिममा बोर्डबाट साधारण शेयर निष्काशनको अनुमती पाएको नेशनल माइक्रोफाइनान्सले पनि शेयर निष्काशनको प्रकृया चलाई रहेको छ । तीन लघुवित्तले ढिलोमा साउन मसान्तसम्ममा ८ लाख २० हजार कित्ता साधारण शेयर निष्काशन गरिसक्ने छन् ।
बोर्डले जेठ २४ गते नेशनल माइक्रोफाइनान्सलाई ३ लाख कित्ता साधारण शेयर निष्काशनको अनुमती दिएको हो । त्यसै गरि बोर्डले असार १४ गते सुर्योदय लघुवित्तलाई १ लाख २० हजार कित्ता साधारण शेयर निष्काशनको अनुमती दिएको छ । उता आरडिसि लघुवित्तले पनि असार १७ गते ४ लाख कित्ता साधारण शेयर निष्काशनको अनुमती पाएको छ ।
अहिले धितोपत्र बोर्डबाट स्वीकृति पाएको २ महिना भित्रमा शेयर निष्काशन गरिसक्नु पर्ने व्यवस्था छ । जस अनुसार नेशनल माइक्रोफाइनान्सको साधारण शेयर निष्काशन सान तेस्रो सातासम्ममा भैसक्नु पर्ने छ भने सुर्योदय लघुवित्त र आरएसडिसी लघुवित्तले भदौ दोस्रो सातासम्ममा शेयर निष्काशन गरिसक्नु पर्ने छ । तीन मध्ये नेशनल र आरएसडिसी लघुवित्तको शेयर निष्काशन तथा बिक्रि प्रबन्धक एनआइबिएल क्यापिटल रहेको छ भने सुर्योदय लघुवित्तको शेयर निष्काशन तथा बिक्रि प्रबन्धक ग्लोबल आइएमई क्यापिटल रहेको छ ।
धादिंगको सदरमुकाम धादिंगबेंशीमा मुख्य कार्यालय रहेको नेशनल माइक्रोफाइनान्सको अहिले चुक्ता पूँजी ७ करोड रुपैंया रहेको छ । ३ लाख कित्ता साधारण शेयर निष्काशन पश्चात माइक्रोफाइनान्सको चुक्ता पूँजी १० करोड रुपैंया पुग्नेछ । माइक्रोफाइनान्सले गत चैत मसान्तसम्ममा मात्र २ करोड ७२ लाख ८७ हजार रुपैंया खुद नाफा कमाएको छ । उक्त अवधिमा माइक्रोफाइनान्सले ७१ करोड ४८ लाख रुपैंया लघुवित्त कार्यक्रमका लागि ऋण प्रवाह गरेको छ ।
२ करोड ८० लाख रुपैंया चुक्ता पूँजी रहेको सुर्योदय माइक्रोफाइनान्सले १ लाख २० हजार कित्ता साधारण शेयर निष्काशन पश्चात चुक्ता पूँजी ४ करोड रुपैंया पुर्याउनेछ । पुतली बजार स्यांजामा कार्यालय रहेको माइक्रोफाइनान्सले गत चैत मसान्तसम्ममा ३३ करोड ६८ लाख रुपैंया लघुवित्त कार्यक्रमममा कर्जा प्रवाह गरेको छ भने उक्त अवधिमा उसले १ करोड १४ लाख २८ हजार रुपैंया खुद नाफा कमाएको छ ।
गत आर्थिक बर्षमा ८६ लाख २३ हजार रुपैयाँ खुद नाफा कमाएको कम्पनीले सो अवधिमा लघुवित्त कार्यक्रमका लागि ५० करोड भन्दा बढि रकम ऋण प्रवाह गरेको थियो ।
Previous भिडियो लाइभ वकीटकी प्रविधि भित्र्याउँदै प्रहरी
Next नेशनल माईक्रोको तीन लाख कित्ता साधारण शेयर आइपिओ निश्काशन
प्रविधिको दुरुपयोग भएर पनि साइबर अपराध भएको देखिन्छ। चिट्ठा पर्‍यो भनेर ठगी भएको देखिन्छ। धेरै ...